Sarras
<s>Sarras (ili Sarache - Soleise) je u legendi o Kralju Arthuru - ime mitskog grada i otočkog kraljevstva u Arabiji, koje graniči sa Egiptom.</s>

<s>Sarrasom je po legendi vladao kralj Evalach (Evelake), kog je Josip iz Arimateje uspio preobratiti na kršćanstvo.</s><s>Po djelima iz francuskog Ciklusa vulgata posvećenim potrazi za Svetim Gralom - Saraceni su dobili svoje ime upravo po Sarrasu. (Vjerojatno su autori izmislili ime grada kako bi objasnili genezu imena Saracen).</s>

<s>Galahad, Percival i Bors dospjeli su u potrazi za Svetim Gralom do Sarrasa, ali su ustanovili da se on vratio u paganizam.</s><s>Tadašnji kralj Escorant (Estorause), strpao je viteze u zatvor na godinu dana, ali ih je oslobodio u času svoje smrti.</s><s>Nakon tog je Galahad protiv svoje volje, izabran za kralja, ali je umro već slijedeće godine.</s><s>Glavni hram u Sarrasu, bio je Duhovna palača, on je poslužio kao mjesto gdje je pokopani Galahad i Percival, ali izgleda da čak ni tada Sarras nije u potpunosti prihvatio kršćanstvo.</s>

<s>Potraga za Svetim Gralom koju su poduzeli Galahad i njegovi drugovi, završila je u Sarrasu, a nakon Galahadove smrti Gral je trajno smješten u Raj.</s><s>Izgleda da su Sarras, kao i Lake District i udaljeni Otok Man (i sve pustopoljine) barem u vrijeme dok je živio Josip iz Arimateje imale uz svoj mistični i vjerski značaj za ondašnji svijet.</s>

<s>Činjenica da su vitezovi bačeni u zatvor navodi na mogućnost da je Sarras bio i stvarni politički entitet, a ne samo mitsko mjesto, kao i na to da su njegovi vladari bili neprijateljski raspoloženi prema Kralju Arthuru.</s><s>Ukoliko je mitski Sarras bio Soleise, onda je Escorant (Estorause) vjerojatno nasljedio kralja čije su podanike Arthur i njegovi vitezovi ubijali na obalama Humbera.</s>

<s>Izvori</s>

<s>Vanjske veze</s>

<s>Sarras na portalu Nightbringer</s>

<s>Arturijanske legende</s>

